Държавен вестник, бр. 87, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  87
§ 20. В чл. 50 се правят следните изменения:
1. В ал. 3 думите „спортни и туристически 
обекти и съоръжения“ се заменят с „ползването 
на спортни обекти и съоръжения“.
2. В ал. 5 думите „спортни и туристически 
обекти и съоръжения“ се заменят със „спортни 
обекти и съоръжения“.
§ 21. В чл. 50г ал. 15 се отменя.
§ 22. В чл. 58, ал. 1, т. 2 след думите „спорт­
но-състезателна дейност“ се добавя „както 
и за поддръжка и развитие на спортната и 
материално-техническата база“.
§ 23. В чл. 59, ал. 1, т. 3 думите „изграж­
дането и стопанисването“ се заменят с „из­
граждането, реконструкцията, модернизацията 
и управлението“.
§ 24. В чл. 59а се правят следните изме­
нения и допълнения:
1. Точка 2 се изменя така:
„2. изграждане, реконструкция и модерни­
зация на спортни обекти и съоръжения и на 
обекти за социален туризъм с национално зна­
чение, както и на спортни обекти и съоръжения 
и на обекти за социален туризъм – държавна 
и общинска собственост;“.
2. Създава се т. 16:
„16. застраховане на спортисти в случаи 
на настъпване на събития, причиняващи ув­
реждане на тяхно неимуществено благо или 
смърт в процеса на спортно-състезателната 
им подготовка и участие в олимпийски игри, 
световни и европейски първенства.“
§ 25. В чл. 59б се правят следните изме­
нения и допълнения:
1. В ал. 1 думите „чл. 9, ал. 3, т. 1“ се за­
менят с „чл. 14, ал. 3“.
2. В ал. 2:
а) в т. 4 думите „изграждане, възстановя­
ване и управление“ се заменят с „изграждане, 
реконструкция и модернизация“;
б) създава се т. 6:
„6. учебно-тренировъчна и спортно-състе­
зателна дейност в държавните спортни учи­
лища, както и за поддръжка и развитие на 
спортната и материално-техническата база.“
§ 26. В чл. 63 се правят следните изменения 
и допълнения:
1. В ал. 1 думите „министъра на финансите“ 
и запетаята след тях се заличават.
2. Създава се нова ал. 2:
„(2) Държавата може да подпомага спор­
тисти при условия и по ред, определени от 
министъра на физическото възпитание и 
спорта.“
3. Досегашните ал. 2 и 3 стават съответно 
ал. 3 и 4.
§ 27. В чл. 65, ал. 3 думите „нарушила забра­
ната по чл. 45, ал. 1“ се заменят с „допуснала 
нарушение на забраните по чл. 45, ал. 1 и 2“.
§ 28. Член 67 се изменя така:
„Чл. 67. (1) Нарушения на антидопинговите 
правила съставляват:
1. наличието на забранена субстанция, 
нейни метаболити или маркери в проба на 
спортист;
2. употребата или опитът за употреба от 
спортист на забранена субстанция или забра­
нен метод;
3. отказът за участие или неучастие на 
спортист без уважителна причина във взема­
нето на проби след получаване на известие 
съгласно установеното в Наредбата за допингов 
контрол при тренировъчна и състезателна 
дейност (ДВ, бр. 35 от 2011 г.) или избягването 
по какъвто и да е друг начин на процедурата 
по вземане на проби;
4. нарушаването на изискванията, свързани 
със задължението на спортиста да бъде на 
разположение за извънсъстезателно тества­
не, включително неуспешното подаване на 
информация за местонахождение и пропус­
натите проверки;
 5. фалшифициране или опитът за фалши­
фикация на която и да е част от процедурата 
за допингов контрол;
6. притежаване на забранени субстанции 
или забранени методи;
7. трафикът или опитът за трафик на заб­
ранени субстанции или забранени методи;
8. прилагането или опитът за прилагане 
на забранена субстанция или забранен метод 
върху спортист, както и съдействието, подстре­
каването, подпомагането, подбуждането, при­
криването и всеки друг вид съучастничество, 
включващо нарушение или опит за нарушение 
на антидопинговите правила.
(2) Наказанията за нарушенията по ал. 1 са:
1. анулиране на състезателни резултати, 
включително отнемане на медали, точки и 
награди;
2. порицание;
3. лишаване от права за срок три месе­
ца до окончателно лишаване от участие на 
спортист или длъжностно лице в състезания 
или дейности в областта на спорта, свързани 
с управлението или подпомагането на тре­
нировъчния и състезателния процес, както 
и лишаване от финансиране.
(3) За нарушение на антидопинговите пра­
вила спортистите и длъжностните лица се 
наказват от съответната спортна федерация 
съгласно наредбата по чл. 45, ал. 3, разпоред­
бите на Световната антидопингова агенция, 
Международния олимпийски комитет и съ­
ответната международна федерация.
(4) Виновно длъжностно лице – треньор, 
инструктор, мениджър, агент, член на екипа 
на отбор, спортно-техническо, медицинско и 
всяко лице, което предоставя лечение, оказва 
съдействие или работи с участващ или под­
готвящ се за участие в спортно състезание 
спортист – допуснало или съдействало за 
използването на забранени субстанции или 
забранени методи или за неявяване на оп­
ределен за тестване състезател, се наказва с 
глоба 1000 лв.“